# C r n a G o r a

SKUPŠTINA GLAVNOG GRADA - PODGORICE

**Savjet za davanje prijedloga naziva**

**naselja, ulica i trgova**

# Broj: 02-030/18-1168

Podgorica, 26. novembar 2018. godine

Savjet za davanje prijedloga naziva naselja, ulica i trgova Skupštine Glavnog grada, na śednici održanoj 26. novembra 2018. godine, donio je -

## P R A V I L A

 **ZA UTVRĐIVANJE PRIJEDLOGA NAZIVA NASELJA,**

**ULICA I TRGOVA NA PODRUČJU GLAVNOG GRADA**

Savjet će u svom radu autoritativno i odgovorno predlagati Skupštini Glavnog grada nazive naselja, ulica i trgova.

Radi kvalitetnog utvrđivanja prijedloga, Savjet može konsultovati nadležne stručne, naučne i kulturne institucije ili pojedince.

Prilikom utvrđivanja prijedloga naziva naselja, ulica i trgova, Savjet će naročito imati u vidu:

### **I**

- **PODGORICA JE GLAVNI GRAD CRNE GORE**

Glavni grad je administrativni i univerzitetski centar Crne Gore.

* **KROZ NAZIVE NASELJA, ULICA I TRGOVA, OBILJEŽITI TRAJNE VRIJEDNOSTI IZ KULTURE I TRADICIJE GRADA, DRŽAVE I OKRUŽENJA**
* **DATI IMENA VAŽNIH ISTORIJSKIH LIČNOSTI I DOGAĐAJA IZ SVIH OBLASTI LJUDSKOG STVARALAŠTVA:**

 **\* *Državnici, vojskovođe, vladike, heroji*** ***koji su zadužili Crnu Goru****,* ***ličnosti koje su dale naučni, kulturni, prosvjetni i sportski doprinos razvoju Crne Gore.***

Konsultovanje relevantnih institucija i organizacija iz Crne Gore i nadležnih institucija za odnosne oblasti.

Davanje naziva po imenima ovih ličnosti - **najmanje 20 godina poslije smrti.**

* **OBILJEŽITI BITNE DOGAĐAJE IZ ISTORIJE CRNE GORE:**

- stvaranje države,

- ustanci bitni za Crnu Goru,

#### - poznate crnogorske bitke.

Konsultovanje odgovarajućih naučnih institucija iz Crne Gore.

Davanje naziva najmanje **50 godina od događaja.**

* **DATI IMENA PO GRADOVIMA I GEOGRAFSKIM NAZIVIMA:**

- Crne Gore,

- bivših jugoslovenskih republika.

Kada su u pitanju geografski pojmovi, rukovoditi se prvenstveno nazivima koji prostornom orijentacijom ukazuju na područje kojem gravitiraju. Izlaznim putevima dati nazive po oblastima, odnosno gradovima prema kojima vode.

* DATI IMENA SVJETSKIH LIČNOSTI KOJE SU DALE ZNAČAJAN DOPRINOS RAZVOJU PODGORICE I CRNE GORE U DRUŠTVENOM, NAUČNOM I KULTURNOM SMISLU
* DATI IMENA LIČNOSTI KOJE SU ZADUŽILE SVIJET SVOJIM STVARALAŠTVOM /UNIVEZALNOST DJELA/

Istaknuti naučnici, stvaraoci koji su svojim pronalascima, izumima, uopšte stvaralaštvom doprinijeli razvoju svjetskih civilizacijskih tokova.

* **DATI IMENA PO GRADOVIMA, GEOGRAFSKIM POJMOVIMA, LIČNOSTIMA I DOGAĐAJIMA IZ SVIJETA**

### **II**

* **NASELJIMA, ULICAMA I TRGOVIMA NE MOGU SE DAVATI IMENA ŽIVIH LIČNOSTI**

Najkraći protek vremena od smrti ličnosti po kojoj se naselju, ulici ili trgu može dati ime je **20 godina.**

### **III**

**IME KOJE JE DATO NEKOJ INSTITUCIJI, NASELJU, ULICI ILI TRGU U GRADU, NE TREBA PONOVO DAVATI /NEPOTREBNOST DUPLIRANJA/**

Ukoliko u gradu postoji određeno obilježje (ime bolnice, škole, ulice, naselja i sl.), to ime ne treba ponovo davati naselju, ulici ili trgu.

### **IV**

Prijedlog za davanje naziva ulice koji Savjet nije prihvatio, ne može se ponovo razmatrati dok ne protekne rok od četiri godine, od dana podnošenja prijedloga.

### **V**

Savjet se ne izjašnjava o prijedlogu za davanje naziva ulice koji je prihvaćen.

### **VI**

Potreban je konsenzus svih članova Savjeta, ukoliko se radi o prijedlogu za davanje naziva ulice ili trgu, koji ne ispunjava vremenski uslov(20 godina od smrti istaknute ličnosti ili 50 godina od značajnog događaja).

###  **VII**

Podnosilac prijedloga ne može biti lice povezano sa imenom istaknute ličnosti koje se predlaže za davanje naziva ulici ili trgu i to srodnik u pravoj liniji i pobočnoj do drugog stepena srodstva, srodnik po tazbini do prvog stepena srodstva, bračni i vanbračni supružnik, usvojilac i usvojenik.

 **PREDŚEDNIK SAVJETA,**

 **doc. dr Vladimir Vojinović, s.r.**